system
Răspunde în limba română, în stilul Wikipedia, cat mai corect gramatical.
user
Îmi poți explica despre Comitatul Timiș?
assistant
Comitatul Timiș, cunoscut și ca Varmeghia Timișului (în , în , în ), a fost o unitate administrativă a Regatului Ungariei din secolul XII și până în 1920 (excepție făcând secolele XVI-XVIII). Capitala comitatului a fost orașul Timișoara (în , în , în ). În prezent teritoriul acestuia se găsește în vestul României și nordul Serbiei.

Geografie 
Comitatul Timiș a făcut parte din provincia istorică Banat. El se învecina la vest cu Comitatul Torontal (Torontál), la nord cu Comitatul Arad (Arad) și la est cu Comitatul Caraș-Severin (Krassó-Szörény). În partea de sud, acest comitat forma granița între Regatul Ungariei și Regatul Serbiei. Fluviul Dunărea forma limita sudică a comitatului, iar râul Mureș (Maros) limita sa nordică. Râul Timiș curgea pe teritoriul comitatului. Suprafața comitatului în 1910 era de 7.433 km², incluzând suprafețele de apă.

Istorie 
Comitatul Timiș a fost înființat în secolul XI. El a fost cucerit de Imperiul Otoman în secolul XVI și încorporat în Pașalâcul Timișoara. După ce Banatul a fost recucerit de habsburgi în 1718, teritoriul comitatului a fost inclus în Banatul Timișoarei, o provincie habsburgică separată. După desființarea provinciei în 1778, teritoriul comitatului a fost încorporat în Regatul Ungariei. Între 1849 și 1860 a făcut parte din voievodatul Voivodina Sârbească și Banatul Timișan. Abia în anii 1860, Comitatul Timiș a fost reînființat, iar teritoriul a intrat din nou sub stăpânirea Regatului Ungariei.

În 1918, Comitatul Timiș a fost mai întâi încorporat în autoproclamata Republică Bănățeană, după care a fost oficial desființat și teritoriul lui împărțit între Regatul României și nou-înființatul Regat al Sârbilor, Croaților și Slovenilor, împărțire recunoscută oficial de Tratatul de la Trianon din 1920. Marea majoritate a teritoriului a fost atribuită României, în timp ce o treime din comitat, aflată în partea de sud-vest, a revenit Regatului Sârbilor, Croaților și Slovenilor (care a fost redenumit Regatul Iugoslaviei în 1929).

Partea românească a fostului Comitat Timiș se regăsește azi în județul Timiș, cu excepția unei fâșii cu lățimea de circa 10 km care se întinde de-a lungul râului Mureș și care face parte din județul Arad. Partea sârbă aflată în sudul Banatului face parte din provincia autonomă sârbă Voivodina.

Demografie 
Conform recensământului din 1910, comitatul avea 500.835 locuitori. După limba maternă, populația era împărțită în:

Subdiviziuni 
La începutul secolului 20, subdiviziunile comitatului Timiș erau următoarele:

Orașele Vârșeț (Vršac), Biserica Albă (Bela Crkva) și Cuvin (Kovin) sunt astăzi în Serbia; toate celelalte orașe menționate aparțin României.

Comiții de Timiș până la 1552 

 În timpul lui Arpad: Kun, Kusid și Kupian
 În timpul lui Zoltan: Bulei
 În timpul lui Ștefan cel Sfânt: Achtum
 Sub Bela: Pancartiu Poth
 1203 - Poth
 1214 - Hetze
 1233 - Gylet, principe de Sirmiu
 1235 - Mathäus
 1240 - Dionisius
 1270 - Ștefan Csáky
 1316 - Nicolae Treutul
 1333 - Nicolae Pap, Sigismund Andrásy
 1366 - Benedict Heem, Dionisie Bebec
 1367 - Ladislau Korogh
 1368 - Benedict Heem
 1370 - Vladislau prinț de Opulia
 1371 - Benedict Heem
 1387 - Ștefan Losoncius
 1392 - Ladislau Sarov
 1396 - 1402 - Nicolaie Csáky și Nicolaie Marcyaly
 1402 - Ioan Gara
 1407 - 1424 Pipo de Ozora
 1424 - 1439 Ștefan Rozgony, Ștefan Bathos
 1441 - Nicolae Ujlaky
 1441 - Ioan Huniade
 1456 - Ladislau Huniade, Mihail Silagiu
 1459 - Grigore Labatlan
 1460 - George Orbonas
 1464 - Ștefan Socoli
 1476 - Ambrosie Nagy
 1478 - 1494 - Paul Chinezu
 1494 - Iosif Somy
 1509 - Matey Várday
 1511 - Ștefan Báthory
 1518 - Petru Pereni
 1519 - Laurențiu Ujlaky
 1520 - Caspar Raskay
 1523 - Nicolae de Macedonia
 1525 - Ioan Dragfi
 1526 - Petru Pereni, Valentin Török
 1527 - Emeric Czybak
 1538 - Petru Petrovici
 1551 - Ștefan Losoncius

Vezi și 

 Istoria Timișoarei

Bibliografie 
 Nicolae Ilieșu - "Timișoara. Monografie Istorică"
 I. Preyer - "Monographie der Köiglichen Freistadt Temesvar"

Fondări în secolul al XI-lea
Comitate istorice ale Ungariei
Istoria Banatului
Istoria Voivodinei
Timișoara
Desființări în 1918